🎯 Technical Comment
SET Index ภาพรายวัน ในเช้าวันนี้เปิดตัวได้ไม่สวยนัก โดยปรับตัวลงราว -1.16% ทดสอบ Low เดิมที่ 1350 จุดอีกครั้ง สอดรับกับ Sentiment ของตลาดเอเชีย ที่ปรับตัวลงทั่วทั้งภูมิภาค 
นำโดยไต้หวันที่ปรับตัวลงราว -2.03% และฮ่องกง -1.35% จากแรงกดดันของ Fed ที่มีโอกาสชะลอการปรับลดอัตราดอกเบี้ยนโยบายของสหรัฐ ฯ 
ท่ามกลางความกังวลต่อระดับเงินเฟ้อ เนื่องจากรายงานตัวเลขในตลาดแรงงานที่เติบโตอย่างต่อเนื่องมากกว่าที่ตลาดคาด รวมถึงการไหลออกของเงินทุนในสินทรัพย์เสี่ยงเข้าสู่สินทรัพย์ปลอดภัยอย่างทองคำ
เพื่อตอบรับกับความไม่แน่นอนในการเข้ารับตำแหน่งประธานาธิบดีสหรัฐ ฯ ของคุณโดนัลด์ ทรัมป์ในสัปดาห์หน้า (20 ม.ค.) 

หากแต่คาดว่า SET Index ยังคงมีปัจจัยรอสนับสนุนจากการแสดงวิสัยทัศน์ในเย็นวันนี้โดยอดีตนายกรัฐมนตรี ทักษิณ ชินวัตร ในงาน Chat with Tony: Bull Rally of Thai Capital Market 
ซึ่งหากมีมุมมองเชิงบวก จะมีโอกาสหนุนให้ดัชนีฟื้นตัวเข้าสู่รอบรีบาวด์เพื่อทดสอบเส้นกด Downtrend Line ที่ 1380 ได้อีกครั้ง 

โดยหากเกิดการรีบาวด์ ดัชนีควรกลับมายืนเหนือแนวรับบริเวณ 1360 จุดให้ได้ก่อนเป็นอันดับแรก เพื่อแกว่งตัวสร้างฐานในรอบขาขึ้นใหม่ แต่หากรีบาวด์แล้วพักตัวลงมา
ยืนไม่ได้ จะมีโอกาสทยอยปรับตัวลงต่อเนื่องตามแนวโน้มในภาพใหญ่ เพื่อลงมาทดสอบแนวรับ 1340 - 1345 จุดอีกครั้ง

ทางฝ่ายแนะนำ รอดัชนีพักตัวจบหรือมีสัญญาณกลับตัว แล้วจึงเริ่มหาโอกาสลงทุนอีกครั้ง แต่หากหากนักลงทุนรับความเสี่ยงได้มาก
อาจหาโอกาสลงทุนในหุ้นที่แข็งแกร่งกว่าตลาดหรือมีปัจจัยหนุนเฉพาะตัว เพื่อเก็งกำไรในระยะสั้น ตั้งจุดตัดขาดทุนในรอบนี้ที่ 1340 จุด

แนวรับ: 1340 / 1345
แนวต้าน: 1370 / 1380
#Technical #PhillipResearch